สำหรับราเมนร้านนี้ อยู่ในมุมเล็กๆของนิฮอนมูระครับ ติดกับร้านอุโอมาสะครับ

สมัยก่อนโน้น ตรงมุมนี้จะเป็นร้านขายของแบรน์เนมมือสองที่มีคนญี่ปุ่นเป็นคนขายครับ แล้วก็กลายเป็นร้านราเมนไปแต่ไม่แน่ใจว่าใช่ร้านเดิมที่มีมาหลายปีหรือเปล่าครับ

สำหรับเมนูร้านนี้นั้น มีน้ำซุปสองแบบให้เลือกครับ คือ kara miso และ shoyu ครับ ซึ่งวันนี้ลิงสั่งมาทั้งสองแบบ 

- special kara miso ramen 270 บาท ครับ เป็นราเมนในน้ำซุปมิโซะ มีคารามิโซะแยกมาให้ใส่ครับ ผมลองชิมเปล่าๆดูเผ็ดใช้ได้ทีเดียวครับ น้ำซุปถือว่าหอมหวานใช้ได้แต่ไม่เท่าพวกน้ำซุปกระดูกหมูเท่าไรครับ เส้นเป็นเส้นหนาๆ แบบเหนียวนุ่มครับ มีผัก และ หน่อไม้ที่ให้มาเยอะพอสมควร หน่อไม้อร่อยครับ อร่อยกว่าหลายๆร้านที่ทานมาด้วยซ้ำ เพราะนุ่มและยังคงความกรอบอยู่ ท็อปปิ้งที่ให้มีมีหนวดปลาหมึกทอด ที่ทอดได้กรอบมาก ตัวหนวดก็เด้งดีครับ ทานกะราเมนอร่อยไปอีกแบบ แต่ที่เด็ดที่สุดนั้นต้องยกให้กับ หมูชาชูครับ มีมันแทรกเล็กน้อย หน้าตาเหมือนว่าจะเหนียวแต่ มันนุ่มมากๆครับ อร่อยที่สุดในชามเลยครับ

- special shoyu ramen 260 บาท ชามนี้ท็อปปิ้งเหมือนชามข้างบนทั้งหมดครับ ต่างที่ซุป และสามารถเลือกขนาดของเส้นได้ด้วย และยังสามารถขอ คาระมิโซะมาใส่ได้อีก ฟรี! ชามนี้ผมชิมแต่ซุปครับ ถือเป็นโชยุราเมนที่ซดคล่องครับ

นอกจากนั้นทางร้านยังมี happy hour 15.00-18.00 เบียร์สดอาซาฮี 49 บาท!

สรุป รสชาติดีครับ แต่เนื่องจากแถวนี้ตัวเลือกร้านราเมนเยอะมาก ด้วยความชอบส่วนตัวอาจเดินเข้าร้านที่มีซุปกระดูกหมูครับ

ปล. ราคายังไม่รวม ++

